ME-foreningen

Norges Myalgisk Encefalopati Forening (ofte omtalt som Norges ME-forening eller ME-foreningen) er en organisasjon som arbeider for å bedre situasjonen for ME-syke.

Foreningen ble stiftet i 1987 av Ellen Piro, og har vært medlem av Funksjonshemmedes Fellesorganisasjon siden 2003. I 1995 bidro foreningen til at ME ble godkjent som diagnose av rikstrygdeverket.Dette er ME Tønsbergs Blad Foreningens standpunkt er at ME er en nevrologisk lidelse, og avviser at det dreier seg om en psykosomatisk sykdom.Foreningens ståsted Norges ME-forening

ME-foreningen arbeider for å øke kunnskap og forståelse for ME både innen helsevesenet og blant politikere og offentlig forvaltning. Foreningen driver også utstrakt likepersonsvirksomhet. Foreningens innsamlingsaksjon, ME-forskning, samler inn penger til biomedisinsk forskning på ME, og kunne i 2015 overlevere 1,5 millioner kroner til forskerteamet på Haukeland.ME-forsker kritisk til at Kolibri behandler ME-pasienter  Stavanger Aftenblad

ME-foreningen har arrangert flere medisinske konferanser om ME, og har utarbeidet flere rapporter om ME-pasienters vilkår i Norge.

Foreningen utgir Nyhetsbrev, foreningens medlemsblad, to eller tre ganger i året.

ME-foreningen har pr. februar 2017 ca. 3600 medlemmer og 13 fylkeslag.Fylkeslag Norges ME-forening

 Referanser 

Eksterne lenker
 ME-foreningens nettsider
 Om ME-foreningen på FFOs nettsider
 ME-foreningens Nyhetsbrev

Kategori:Norske pasientorganisasjoner
Kategori:Organisasjoner etablert i 1987